is en is war gn bcl cs is hu is is is id is is tl is en es fr is is is sq is ga is tl is is is gn is tr en is is is is is is en cs es hu is pt is en nl is is en id pt en is sl sq en is is is is is is is is lt is is is is is hu is is en is is is is is is is is is is is is is is is is is is is is is la ilo is is is is is pms en is la ilo is is is is is pms en is la ilo pms is is is pms en is la ilo de is is is is pms en is is is af is is is is is is is en is en en en es is is is is en hu fr is gl is
Afreksstefna Karatesambands Íslands 2017 – 2020
Karateíþróttin er að mestum hluta stunduð í félögum á höfuðborgarsvæðinu og eru félögin í dag Karatefélagið Þórshamar, Karatefélag Reykjavíkur og karatedeildir Breiðabliks, Fylkis, Hauka, Víkings, Fjölnis, Aftureldingar og ÍR. Utan höfuðborgarsvæðisins er karate stundað hjá Karatefélagi Akraness, Akranesi, Karatefélagi Suðurlands, Selfossi, Karatefélagi Akureyrar, Akureyri, Karatefélagi Vestmannaeyja, Vestmannaeyjum. Einnig á Grundarfirði, Eskifirði og í Neskaupsstað.
Karateíþróttin hefur verið í örum vexti undanfarin 30 ár. Á Íslandi eru stundaðir að mestu 4 stílar karate, og hefur það áhrif að nýtingu á þjálfurum. Þ.e. það er ekki eins auðvelt að samnýta þjálfara á milli karatestíla. Nokkur félög hafa farið út í það að sækja kennara erlendis frá og hefur það reynst mjög vel. Það er hins vegar mjög kostnaðarsamt og ekki allir sem hafa ráð á því.
Stjórn KAÍ í samstarfi við landsliðsnefnd fer yfir afreksstefnun KAÍ í upphafi árs. Uppfærð afreksstefna er lögð fyrir Karateþing í febrúar ár hvert til kynningar, umræðu og samþykktar. Að þingi loknu er Afreksstefnan uppfærð á heimasíðu KAÍ.
Markmið Karatesambands Íslands fyrir afrek á erlendum vettvangi er eftirfarandi:
Að stefna að því að eiga keppendur í átta manna úrslitum á Evrópu- eða heimsmeistaramótum og eiga keppendur í verðlaunasætum á sterkum eða millisterkum alþjóðlegum mótum. Þetta á hvoru tveggja við um unglinga og fullorðins keppendur.
Það sem háir íþróttinni á landsvísu er fyrst og fremst þjálfaraskortur. Nánast allir þeir þjálfarar sem eru hærra gráðaðir (svart belti eða hærra) eru búsettir á höfuðborgarsvæðinu. Kostnaður er einnig mikill við þátttöku á mótum erlendis.
Landsliðsþjálfarar þurfa að hafa staðgóða þekkingu á karate með keppni í huga. Hafa lokið þjálfaranámí ÍSÍ eða með sambærilega menntun. Erlendir þjálfarar sem koma til landsins hafa mikla keppnisreynslu og hafa starfað sem þjálfarar afreksmanna í karate. Þjálfarar landsliðanna eru hvattir til að afla sér aukinnar þekkingar í íþróttinni og öðrum þáttum afreksíþrótta. Haldin eru þjálfaranámskeið fyrir félagsþjálfara þar sem áherslur og markmið landsliðsþjálfara eru útskýrð.
Íþróttina er hægt að stunda við mjög einföld skilyrði þ.e. aðstaða í flestum íþróttasölum landsins er fullnægjandi. Karatesambandið er ekki með eigin aðstöðu til æfinga fyrir landsliðin en hefur leitað til karatefélaga og –deilda með æfingaaðstöðu. Flest þeirra eiga nú viðurkennda keppnisvelli sem nýtast við æfingar.
Lengst framan af voru aðeins fá mót sem iðkendur gátu keppt á. Með tilkomu nýrra móta sem KAI hratt af stað, þ.e. Bikarmótaröð fullorðinna sem eru 2-4 yfir árið og var farið af stað með árið 1996, sem og bikarmótaröð unglinga (12-17 ára) sem fyrst var keppt á árið 2006, hafa keppendur öðlast mun fyrr keppnisreynslu sem þeim er svo nauðsynleg þegar komið er á erlend mót.
Sífellt stækkandi hópur íslenskra keppnismanna hefur sótt alþjóðleg mót undanfarin ár og náð þar ágætis árangri. Yngri keppendur eru farnir að sækja alþjóðleg mót í mun ríkari mæli, og verða þannig mun betur í stakk búin til að ná árangri á erlendri grundu en áður hefur þekkst.
Afrek telst vera að komst í fimm manna úrslit á sterkustu opnu alþjóðamótunum, (Opna enska, franska, þýska, hollenska o.s.frv.), 1-3 sæti á millisterkum mótum, þar með talið Norðurlandamót, í átta manna úrslit á Evrópumótum og 16 manna úrslit á heimsmeistaramótum, hvort sem um er að ræða unglingamót eða fullorðins.
Hvernig á að ná þessum markmiðum
• Innan KAÍ skal starfa Landsliðsnefnd, kosinn af stjórn KAÍ, til að halda utan um landsliðsmál.
• Það skulu vera starfandi landsliðsþjálfarar bæði fyrir Kata- og Kumite lið.
• Landsliðþjálfara þurfa að hafa skipulagðar landsliðsæfingar allan ársins hring, bæði opnar og lokaðar.
• Það þarf að búa til landslið, bæði unglinga (14-17 ára) og fullorðins (18+). A og B landslið og svo C hóp sem eru kandídatar í A og B (nánar um landslið hér síðar) .
• Senda á keppendur frá u.þ.b. 14 ára aldri á alþjóðleg mót þannig að þau öðlist þá keppnisreynslu sem til þarf til að ná árangri á erlendri grundu. Unglingalandslið fari utan í keppni a.m.k. 2 sinnum á ári og fullorðins 3 sinnum.
• Stefnt er að því að þeir einstaklingar sem eru valdir í A landslið, hafi aðgang og vinna með sérfræðingum á sviðum líkamsuppbyggingar, næringarfræði og heilsuverndar.
• KAÍ getur styrkt unga keppendur til að sækja alþjóðleg mót þótt ekki séu þeir komnir í landslið enda hafi þeir sýnt metnað og mætt á opnar landsliðsæfingar KAÍ eftir þeim viðmiðunum sem landsliðsnefnd setur hverju sinni.
Karatesamband Íslands fer með málefni íþróttarinnar gagnvart ÍSÍ og er aðili að Norræna karatesambandinu(NKF), Karatesambandi Smáþjóða í Evrópu, (SSEKF), Karatesambandi Evrópu (EKF), Alþjóða karatesambandinu (WKF) og er viðurkennt af Alþjóða Ólympíunefndinni, IOC.
Landsliðsþjálfari í samvinnu við landsliðsnefnd ber ábyrgð á að fylgja stefnu sambandsins í þeim málum sem honum er úthlutað. Hann sér um að undirbúa keppendur fyrir þau verkefni sem á undan hafa verið talin og ná þeim markmiðum sem koma fram í afreksstefnunni. Val á keppendum er undir honum komið og vinnur hann í samvinnu við landsliðsnefnd KAÍ hverju sinni.
Til að komast í landslið Íslands í karate þurfa keppendur að hafa fengið boð frá landsliðsþjálfara.
Landsliðsþjálfarar velja í landsliðshóp.
Keppandi mætir a.m.k. á 70% skipulagðra samæfinga á vegum landsliðsnefndar á hverju misseri
Keppandi stenst þolprófi sett af landsliðsþjálfara.
Keppandi vinnur sjálfstætt í æfinga- og keppnisáætlun sinni og fer reglulega yfir hana með landsliðsþjálfara/landsliðsnefnd.
Hér eru upptalin þau verkefni sem stefnt er að ef fjárhagur leyfir og keppendur hafa sýnt árangur sem uppfyllir skilyrði til þátttöku í erlendum verkefnum. Verkefni geta fallið niður ef ekki er til nægilegt fjármagn.
Tvö opin mót á norðurlöndum …………………………………………………. 300 þús.
Norðurlandameistaramót, í Eistlandi ………………………………………….. 2.000 þús.
Evrópumeistaramót unglinga, í febrúar, 2-4 keppendur……………………………. 600 þús.
Evrópumeistaramót fullorðinna, í maí í Tyrklandi, ……………. ………………. 0 þús.
Smáþjóðamót Evrópu í karate í október í Andorra, ………………………………. 2.000 þús.
Heimsmeistaramót ungmenna í október á Tenerife ………………………………… 700 þús.
Opin mót í Evrópu 1-4 keppendur ……………………………………………… 700 þús.
Reykjavík International Games – Karate ……………………………………….. 700 þús.
Áætlaður heildarkostnaður fyrir 2017 er……………………………………….. 7.000 þús.
Tvö opin mót á norðurlöndum …………………………………………………. 400 þús.
Norðurlandameistaramót, í Finnlandi ………………………………………….. 2.000 þús.
Evrópumeistaramót unglinga, í febrúar í Rússlandi, 2-4 keppendur…………………. 500 þús.
Evrópumeistaramót fullorðinna, í maí í Serbíu, 1-4 keppendur ……………………. 500 þús.
Heimsmeistaramót fullorðinna, í október í Perú, ……………………………….. 0 þús.
Smáþjóðamót Evrópu í karate í september í San Marino…………………………….. 2.000 þús.
Opin mót í Evrópu 1-4 keppendur ……………………………………………… 700 þús.
Reykjavík International Games – Karate ……………………………………….. 700 þús.
Áætlaður heildarkostnaður fyrir 2018 er ………………………………………. 6.700 þús.
Tvö opin mót á norðurlöndum …………………………………………………. 500 þús.
Norðurlandameistaramót, Litháen ……………………………………………… 2.500 þús.
Evrópumeistaramót unglinga, í febrúar, 2-4 keppendur……………………………. 600 þús.
Evrópumeistaramót fullorðinna, í maí í Spáni, 1-4 keppendur …………………….. 600 þús.
Smáþjóðamót Evrópu í karate í október ………………………………………… 2.000 þús.
Opin mót í Evrópu 1-4 keppendur ……………………………………………… 700 þús.
Reykjavík International Games – Karate ……………………………………….. 700 þús.
Áætlaður heildarkostnaður fyrir 2019 er ………………………………………. 7.600 þús.
Tvö opin mót á norðurlöndum …………………………………………………. 500 þús.
Norðurlandameistaramót, Noregi ……………………………………………… 2.500 þús.
Evrópumeistaramót unglinga, í febrúar, 2-4 keppendur……………………………. 600 þús.
Evrópumeistaramót fullorðinna, í maí, 1-4 keppendur ……………………………. 600 þús.
Smáþjóðamót Evrópu í karate í október ………………………………………… 2.000 þús.
Heimsmeistaramót fullorðinna, í október, ……………………………………… 500 þús.
Opin mót í Evrópu 1-4 keppendur ……………………………………………… 700 þús.
Reykjavík International Games – Karate ……………………………………….. 700 þús.
Áætlaður heildarkostnaður fyrir 2020 er ………………………………………. 8.200 þús.
Landsliðsverkefni eru fjármögnuð með afreksstyrkjum frá Afrekssjóði ÍSÍ, með Lottó tekjum, af öðrum tekjum sambandsins og með styrkjum frá styrktaraðilum. Einnig greiða keppendur hluta kostnaðar við hverja ferð.
Vegna smæðar sambandsins er ekki starfandi fagteymi hjá Karatesambandinu. Sambandið mun aðstoða keppendur með að útvega sjúkraþjálfara og íþróttasálfræðing eftir þörfum. Stefnt er að því að nýta sameiginlegt teymi ÍSÍ þegar því verður komið á fót.
Landsliðsþjálfari/landsliðsnefnd skilar stjórn KAÍ skýrslu á ári hverju þar sem síðasta ár er skoðað með tilliti til árangurs, eftirfylgni og áætlana. Landsliðsnefnd og stjórn meta stöðuna og halda eða breyta áætlunum hverju sinni.
Stjórn KAÍ hefur alla umsjón og ber ábyrgð á afreksstefnu sambandsins. Beinir aðilar að afreksstefnunni eru: Stjórn KAÍ, landsliðsnefnd, sérþjálfarar, karatefélögin og keppendur. KAÍ skal kynna keppendum hlutverk þeirra og væntingar sem gerðar eru til þeirra sem valdir eru í landslið sambandsins. KAÍ skal vinna að því að virkja það fólk sem kemur að afreksstefnunni, til að vinna jafnframt með hóp ungra og upprennandi afreksmanna.
Samþykkt á Karateþingi 25. Febrúar 2017.
European Karate Federation (EKF)
Íþrótta- og ólympíusamband Íslands (ÍSÍ)
Nordic Karate Federation (NKF)
Small States of Europe Karate Federation (SSEKF)
World Karate Federation (WKF)
Greinasafn Velja mánuð maí 2017  (5) apríl 2017  (4) mars 2017  (3) febrúar 2017  (8) janúar 2017  (4) desember 2016  (2) nóvember 2016  (1) október 2016  (10) september 2016  (4) maí 2016  (3) apríl 2016  (5) mars 2016  (5) febrúar 2016  (10) janúar 2016  (6) desember 2015  (2) nóvember 2015  (5) október 2015  (5) september 2015  (6) ágúst 2015  (2) júní 2015  (2) apríl 2015  (7) mars 2015  (8) febrúar 2015  (11) janúar 2015  (5) desember 2014  (4) nóvember 2014  (4) október 2014  (7) september 2014  (3) ágúst 2014  (1) maí 2014  (2) apríl 2014  (4) mars 2014  (7) febrúar 2014  (7) janúar 2014  (2) desember 2013  (1) nóvember 2013  (6) október 2013  (3) maí 2013  (3) apríl 2013  (4) mars 2013  (2) febrúar 2013  (8)
Flokkar Velja flokk Æfingabúðir Bikarmót Bushidomeistaramót Dómaramál EM Erlend mót Félagaskipti HM Íslandsmót Karatefólk ársins Karateþing Kata Kumite NM Óflokkað RIG
Höfundaréttur © Karatesamband Íslands